b"\n_START_ARTICLE_\nEmmanuelle Ha\xc3\xafm\n_START_SECTION_\nPrimers anys\n_START_PARAGRAPH_\nHa\xc3\xafm va cr\xc3\xa9ixer a Par\xc3\xads i a seva educaci\xc3\xb3 musical va comen\xc3\xa7ar ben aviat, despr\xc3\xa9s de la compra d'un piano per part del seu pare i de la visita a la seva fam\xc3\xadlia de Zolt\xc3\xa1n Kocsis quan tenia 8 anys. Ha\xc3\xafm estava interessada en la dansa de petita, per\xc3\xb2 li van diagnosticar una desviaci\xc3\xb3 de columna vertebral als 10 anys que l'oblig\xc3\xa0 a dur una cotilla del cos durant deu anys. _NEWLINE_Ha\xc3\xafm va passar 13 anys estudiant al Conservatoire Sup\xc3\xa9rieur de Musique et de Danse de Par\xc3\xads, on va estudiar orgue amb Andr\xc3\xa9 Isoir. Es va concentrar en el clavic\xc3\xa8mbal, que va estudiar amb Kenneth Gilbert i Christophe Rousset, i va rebre cinc primers premis al conservatori. William Christie la va convidar a treballar amb el seu conjunt Les Arts Florissants, com a int\xc3\xa8rpret de baix continu i ajudant musical. Per recomanaci\xc3\xb3 de Christie, despr\xc3\xa9s va treballar com a ajudant de Simon Rattle i com a artista convidada amb Rattle.\n_START_SECTION_\nDirecci\xc3\xb3 d'orquestra\n_START_PARAGRAPH_\nDespr\xc3\xa9s de diversos anys, Ha\xc3\xafm va deixar Les Arts Florissants per convertir-se en directora d'orquestra. L\xe2\x80\x99any 2000 va formar el seu propi conjunt d\xe2\x80\x99\xc3\xa8poca barroca, Le Concert d\xe2\x80\x99Astr\xc3\xa9e, amb el qual dirigeix i actua regularment. _NEWLINE_El debut de Ha\xc3\xafm com a directora el 2001 a la Glyndebourne Touring Opera, en una producci\xc3\xb3 de Rodelinda de Haendel, la va donar a con\xc3\xa8ixer. Va tornar a Glyndebourne el 2006 per dirigir la seva producci\xc3\xb3 de Giulio Cesare. La seva primera aparici\xc3\xb3 a The Proms va ser el juliol de 2008. El seu debut a la direcci\xc3\xb3 als Estats Units va ser el 2003, al Chicago Opera Theatre. El 2 de novembre de 2007 es va convertir en la primera dona que va dirigir a la Lyric Opera of Chicago, amb Giulio Cesare. La seva primera aparici\xc3\xb3 als Estats Units amb una orquestra simf\xc3\xb2nica va ser el novembre de 2011 a Los Angeles. _NEWLINE_Ha\xc3\xafm est\xc3\xa0 divorciada i \xc3\xa9s mare d\xe2\x80\x99una filla, Louise, de la seva relaci\xc3\xb3 amb l\xe2\x80\x99oboista Laurent Decker.\n_START_SECTION_\nPremis i honors\n_START_PARAGRAPH_\nEmmanuelle Ha\xc3\xafm va se nomenada cavaller de la L\xc3\xa9gion d'Honneur el 2009 i \xc3\xa9s cavaller de l'Ordre des Arts et des Lettres. El 2007, va ser nomenada membre honorari de la Royal Academy of Music de Londres. Al juny de 2018, el ministeri de cultura de Fran\xc3\xa7a li conced\xc3\xad el t\xc3\xadtol d'oficial de l'Orde Nacional del M\xc3\xa8rit."